Shugaban Turkiya Recep Tayyip Erdogan da matarsa, Emine Erdogan, a wani biki a Maputo, babban birnin kasar Mozambique,
A watan Satumba, kasar ta bude wani sansani soji a Somalia.
Sannan wani sabon matsayi da ta taka shi ne, yadda kasar ta Turkiya ta yi nasarar fadada harkokinta a kasashen da ke yankin kudu da Sahara.
A yanzu haka kamfanin jirgin saman kasar na Turkish Airline, yana zirga-zirga a tsakanin birane sama da 50 da ke nahiyar, baya ga wani katafaren aiki na gina hanyar dogo da kamfanin Yap Merkezi ke yi da za a kashe biliyoyin daloli a tsakanin Ethiopia da Tanzania.
Koda yake kasar ta Turkiya ta fi maida hankali ne kan harkokin tattalin arziki a nahiyar ta Afirka a cewar, David Shin, Malami a jami’ar George Washington da ke sashen nazarin harkokin huldar kasa da kasa a nan Amurka.
A wani rubutun fadin ra’ayi da gidan talbijin na Al Jazeera ya wallafa a bara, shugaban Turkiyya Recep Tayyip Erdogan, ya ce “mutane da dama, suna alakanta tsananin talauci da nahiyar Afirka da tashe-tashen nankula,” amma a cewar Erdogan, su suna kallon nahiyar da idon basira domin Afirka ta wuce yadda ake tsammaninta.